**Referat fra DSKM's Uddannelsesudvalg**

**Torsdag den 27. April 2023 kl. 10.00-12.00**

OUH, Indgang 245 ved J. B. Winsløws Vej 21, 5000 Odense C

**Medlemmer**:

Nanna Skaarup Andersen (NSA, forperson),

Cecilie Hviid Christiansen (CHC)

Sofie Skovmand Rasmussen (SSR)

Kristina Melbardis Jørgensen (KMJ)

Thomas Greve (TG, repræsentant fra DSKMs bestyrelse),

Alex Yde Nielsen (AYN, udpeget for videreuddannelsesregion Øst),

Marianne Kragh Thomsen (MKT, udpeget for videreuddannelsesregion Nord),

Kasper Klein (KK, udpeget for videreuddannelsesregion Syd),

**Afbud:** MKT, øvrige tilstede.

**Referat:**

|  |  |  |
| --- | --- | --- |
| 1. | Valg af referent.SSR. | **1 min** |
| 2. | Godkendelse af dagsorden.Godkendt. | **1 min** |
| 3. | Godkendelse af referat fra mødet den 31.1.2023 (vedhæftet).Godkendt. Det bemærkes, at beslutning, hørende under punkt 4c, om at uddannelsessøgende deltagere fra DSKM UUV ifm. hoveduddannelseskurserne præsenterer sig og kort informerer om udvalget og dettes funktion for at øge kursisternes kendskab til udvalget, ikke fremgår af referatet. Dette indføres i referatet, som herefter godkendes. | **5 min** |
| 4. | Nyt fra formanden:1. Velkomst til nye medlemmer

Velkommen til NSA.Der er sket overdragelse af funktionen som UUV formand og hovedkursusleder fra LTE til NSA.Der informeres kort om opfølgning på SSTs rapport om revision af den lægelige videreuddannelse og høringssvar. Rapporten har været i ledelseshøring i regionerne, men ikke offentlig høring.Cheflægerne på lokale KMA’er er af DSKM opfordret til at reagerer på SSTs rapport og kritikken af KMA’ernes håndtering af coronaepidemien. Dette opfordres der fortsat til og emnet tages med videre på det nationale uddannelsesmøde senere i dag.DSKMs bestyrelse og UUV vil afklare deres roller i udarbejdelsen af høringssvar.Desuden velkommen til Alex Yde Nielsen der er ny udpeget medlem for videreuddannelsesregion Øst  | **20 min**  |
| 5. | Nyt fra DSKMs bestyrelse (TG)**Revision af den lægelige videreuddannelse**Der arbejdes videre med revisionen i bestyrelsesregi. Strategien for udarbejdelse af høringssvaret er endnu ikke fastlagt, men arbejdet pågår.Bekymringen for, om/hvordan vi kan løse vores opgave i sundhedsvæsenet, hvis funktionsmodellen gennemføres, italesættes.Desuden er der fra de mikrobiologiske repræsentanter i underarbejdsgruppe 2a rejst kritik af, at den funktionsmodel, der af SST er valgt, ikke har været bearbejdet i revisionsprocessen. | **15 min** |
| 6.  | Nyt fra andre medlemmer, f.eks. uddannelsesrelaterede YM-arrangementerDer har været YKM-møde/generalforsamling, hvor der har været nyvalg til YKMs bestyrelse samt påbegyndt udarbejdelse af nye arbejdsgrupper. YKM mødelisten på DSKMs hjemmeside er ikke opdateret siden 2021. Referat fra generalforsamlingen ligger ikke tilgængelig på DSKMs hjemmeside.YKM vil blive opfordret til at lægge referater fra møder op på DSKMs hjemmeside (NSA)Der afholdes introduktionsdag for uddannelsessøgende læger 16.05.23. | **15 min** |
| 7. | Status for det sidste kursus i 2023. 1. Kursus i infektionshygiejneAfholdes: Odense Universitetshospital

Delkursusleder: Anette Holm og Mona KjærsgaardDelkursuslederne Anette Holm og Mona Kjærsgaard har af NSA fået tilsendt de vigtigste praktiske informationer. Der er udbedt endeligt kursusprogram for kurset til UUV ultimo august. Kursusprogrammet vil blive gennemgået af UUV inden afholdelse.Kurset afholdes 30. oktober – 1. november 2023. | **15 min** |
| 8. | Kurser i 2024 (Program inkl. kursusbeskrivelse og evaluering fra 2020 er vedhæftet).1. **Kursus i farmakokinetik og -dynamik (PKPD) samt resistensmekanismer (3 dage)Delkursusleder:** Barbara Juliane Holzknecht og Ulrik Stenz Justesen

**Evaluering**: Overordnet set positiv evaluering. Overvejende er emnerne vurderet relevante. På baggrund af evalueringerne udpeges mulige fokuspunkter for delkursuslederne. 1. **Kursus i international sundhed og rejserelaterede infektionssygdomme (4 dage)**Delkursusleder: Jørgen Kurtzhals og Lasse Vestergaard

**Evaluering:** Overordnet set positiv evaluering, både hvad angår relevans og kvalitet.På baggrund af evalueringerne udpeges mulige fokuspunkter for delkursuslederne. 1. **Kursus i kliniske aspekter, diagnostik og behandling af infektionssygdomme (4 dage)Delkursusleder:** Claus Østergaard og Flemming Rosenvinge

**Evaluering:** positiv evaluering trods sen omlægning til virtuel afholdelse pga. corona.På baggrund af evalueringerne udpeges mulige fokuspunkter for delkursuslederne. Delkursuslederne for ovenstående har accepteret at forestå kurserne igen.Delkursuslederne vil blive kontaktet efter sommerferien mhp. at sætte forberedelserne til kurserne godt i gang, herunder at videregive en opfordring til kursisterne om transfer til egen afdeling efter endt hoveduddannelseskursus. | **15 min** |
| 9. | Evt og Dato for næste møde Møde/kursusstruktur* Hoveduddannelseskurser: omlægning til/mulighed for online deltagelse har tidligere været diskuteret og tages op til vurdering igen. UUVs holdning er fortsat, at fordelene (eks. netværksdannelse, aktiv deltagelse, fagligt udbytte) ved fysisk deltagelse overstiger ulemperne.
* Årligt fællesmøde; med afsæt i de samme argumenter som ovenfor, er UUVs holdning fortsat, at møderne bør afholdes fysisk. Geografien kan dog varieres fra gang til gang.
* UUV-møde; den nuværende mødestruktur fastholdes som udgangspunkt med mulighed for afholdelse af ekstra møder online.

Dispensationsansøgning* Der er modtaget en dispensationsansøgning for et hoveduddannelseskursus. Behandlingen heraf vil blive behandlet senere.
 | **20 min** |
|  | **Dato for næste møde** tirsdag 12.09.23 kl. 10-14, KMA, OUH |  |